Med en cifrene 25-24 vandt Aalborg Håndbold onsdag aften en flot sejr over de forsvarende mestre fra Silkeborg og klubben indtager nu førstepladsen i herrernes håndboldliga. Sejren kom dog som en stor overraskelse, for Aalborg-drengene lignede bestemt ikke et vinderhold, da de med seks minutter tilbage af kampen var bagud 23-20. Flot moral og tro på egne evner fik dog vendt skuden for nordjyderne, så de forsvarende mestre fik kun indkasseret en enkelt pind yderligere mens Aalborg tog fem styk og sejren. De afgørende mål faldt henholdsvis 45 og blot et enkelt sekund før tid og var sendt afsted af Allan Damgaard og Tobias Ellebæk. Efter det afgørende mål nåede hjemmeholdet ikke at få etableret et angreb, og så kunne Aalborg Håndbolds spillere juble over endnu en sejr og det faktum, at de nu er alene i toppen af ligaen. Næste opgave for Aalborg Håndbold er 15. oktober mod GOG på hjemmebane.

Referat:
Et stærkt comeback sikrede Aalborg Håndbold en sejr over mestrene og nordjyderne er nu alene i toppen af ligaen.